Document ID: /roh_data/filtered/fineweb-2-filterrobots_roh.jsonl.gz/46761

Il scrit d’ospitalisaziun sto il medi responsabel (medi da chasa, otorinolaringolist, psichiater) trametter a la manadra da la clinica da tinnitus, Dr. med. Elisabeth Seiwald.
La garanzia dals custs da vart da l’assicuranza da malsauns per il segiurn staziunar d’almain quatter emnas è per ordinari gia avant maun avant l’entrada en la clinica. Ils pazients che n’èn betg assicurads en il chantun Grischun disponan u d’ina assicuranza per tractaments extrachantunals u basegnan ina lubientscha dal medi chantunal responsabel. Las collavuraturas ed ils collavuraturs da la clinica respundan gugent a tut las dumondas, per exempel co proceder per survegnir ina lubientscha dal medi chantunal responsabel.